Diari Oficial de la Generalitat Valenciana


Sumari del DOGV 4525, del 19-06-2003 (2003/6974)

RESOLUCIÓ de 10 de juny de 2003, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre la Conselleria de Benestar Social de la Generalitat Valenciana i l'IMSERSO per a la realització del I Congrés Internacional de Dona i Discapacitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4525

Data del DOGV
:   19-06-2003

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2003/6974


Data del document
:   10-06-2003

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria de Benestar Social
    * administració central
    * dona
    * cooperació administrativa
    * discapacitat

RESOLUCIÓ de 10 de juny de 2003, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre la Conselleria de Benestar Social de la Generalitat Valenciana i l'IMSERSO per a la realització del I Congrés Internacional de Dona i Discapacitat. [2003/X6974]
  
Subscrit, després de la tramitació prèvia reglamentària, entre la Conselleria de Benestar Social de la Generalitat Valenciana i l'IMSERSO, el 31 de gener de 2003, un Conveni de col·laboració per a la realització del I Congrés Internacional de Dona i Discapacitat, i en compliment del que estableix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0535/2003, i que figura com a annex d'aquesta resolució.
  
València, 10 de juny de 2003.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni de col·laboració entre la Conselleria de Benestar Social de la Generalitat Valenciana i l'IMSERSO per a la realització del I Congrés Internacional de Dona i Discapacitat.
  
A Madrid, a 31 de gener de 2003
  
D'una part, l'Il·lm. senyor Antonio Lis Darder
  
I d'una altra part, l'Hble. senyor Rafael Blasco Castany
  
Intervenen
  
L'Hble. senyor Rafael Blasco Castany, conseller de Benestar Social, en funció de les seues competències d'acord amb el que establix l'article 35 de la Llei 5/1983, de 30 de desembre, de Govern Valencià, modificada per la Llei 1/2002, de 26 de febrer, de la Generalitat Valenciana i en el Reglament Orgànic i Funcional de la Conselleria de Benestar Social, aprovat pel Decret del Govern Valencià 138/2000, de 12 de setembre, modificat pel Decret 212/2001, de 18 de desembre, del Govern Valencià, i d'acord amb l'Acord del Govern Valencià de data 16 de juny de 2003.
  
L'Il·lm. senyor Antonio Lis Darder, com a director general de l'IMSERSO, nomenat pel Reial Decret 801/2002, de 26 de juliol, en nom i representació del citat Institut en exercici de les competències atribuïdes pel Reial Decret 238/2002, d'1 de març (BOE de 15.3.02).
  
Ambdós parts intervenen en la representació i amb les facultats que els seus respectius càrrecs els conferixen, reconeixent-se mútuament capacitat i legitimació per a obligar-se i convindre, i a este efecte
  
EXPOSEN
  
Primer. Que l'IMSERSO i la Conselleria de Benestar Social han subscrit un conveni marc de col·laboració amb data 13 de novembre de 2002 a fi d'establir els termes en què ambdós institucions col·laboraran en el desenrotllament d'activitats per a la promoció i millora de l'atenció de determinats sectors de població entre els quals es troben les persones amb discapacitat.
  
Segon. Que tant l'IMSERSO com la Conselleria de Benestar Social, amb motiu de la Decisió del Consell de la Unió Europea de 3 de desembre de 2001, pel qual es considera l'Any 2003 «Any Europeu de les persones amb discapacitat?, té previst organitzar el I Congrés Internacional de Dona i Discapacitat a la Comunitat Valenciana, durant els dies 27 de febrer a l'1 de març de l'any 2003.
  
Tercer. Que en la clàusula tercera del mencionat conveni marc de col·laboració s'establix que l'IMSERSO i la Conselleria de Benestar Social acordaran i valoraran conjuntament un programa d'activitats en les àrees objecte de cooperació, que s'incorporarà per mitjà dels corresponents convenis específics a este, en els quals s'especificaran els compromisos de cada una de les parts firmants
  
Per tot allò que s'ha exposat, ambdós parts, d'acord amb la clàusula tercera del conveni marc, acorden subscriure el present conveni, que es regirà per les següents
  
Clàusules
  
Primera. Objecte
  
L'objecte del present Conveni és establir els termes de col·laboració entre l'IMSERSO i la Conselleria de Benestar Social per al desenrotllament del I Congrés Internacional de Dona i Discapacitat que se celebrarà en la ciutat de València, del 27 de febrer a l'1 de març de l'any 2003.
  
Segona. Compromisos de col·laboració que assumix la Conselleria de Benestar Social
  
La Conselleria de Benestar Social es compromet a col·laborar en la realització d'esta acció formativa, aportant per a això:
  
- Personal especialitzat en les matèries objecte del Conveni i gestió administrativa de les activitats.
  
- La infraestructura i els mitjans materials necessaris per al desenrotllament dels objectius del conveni (aules, despatxos, material informàtic i d'oficines).
  
- Aportació econòmica per al cofinançament del Congrés, a través de la Direcció General d'Integració del Discapacitat i de la Direcció General de la Dona, per un import de trenta mil euros (30.000 euros), sent quinze mil euros (15.000 euros) a càrrec de l'aplicació pressupostària 98.50.29.6434.326.95.0 i els altres quinze mil euros (15.000 euros), a càrrec de l'aplicació pressupostària 59.91.96.4269.391.26.5 dels pressupostos de la Generalitat Valenciana per a l'exercici 2003.
  
- Realitzar acords de col·laboració amb altres entitats distintes de l'IMSERSO, per al cofinançament del Congrés, per un import de cent seixanta-quatre mil nou-cents seixanta-dos euros (164.962 euros).
  
- A reservar 10 places per al personal de l'IMSERSO que poguera estar interessat a participar en el Congrés.
  
Tercera. Compromisos de col·laboració que assumix l'IMSERSO
  
L'IMSERSO es compromet a col·laborar en l'objecte d'este Conveni, aportant per a això:
  
- La participació i l'assessorament dels seus tècnics tant en l'organització com en la configuració i el desenrotllament de les matèries objecte de col·laboració.
  
- La documentació i el material bibliogràfic que puguen ser necessaris per a la realització de les activitats programades.
  
- L'aportació econòmica prevista en la clàusula sexta del present Conveni destinada al finançament del projecte.
  
Quarta. Memòria d'activitats
  
A més dels compromisos expressament referits en la clàusula segona, en relació amb les activitats que cal desenrotllar en el marc d'este Conveni, la Conselleria de Benestar Social es compromet, a elaborar, dins dels dos mesos següents a la finalització de les activitats que es regulen pel present Conveni, la memòria de les actuacions desenrotllades, amb detall dels treballs realitzats i en la qual es rendirà justificació de les despeses efectuades a càrrec de l'aportació econòmica de l'IMSERSO.
  
Quinta. Comissió Mixta
  
La Comissió mixta, creada en la clàusula octava a través del conveni marc de col·laboració, s'encarregarà de fixar les directrius i els criteris generals per al desenrotllament i l'execució de les activitats a cal desenrotllar basant-se en el present Conveni, així com a efectuar el seguiment i a verificar el compliment del programa d'activitats del mencionat Congrés.
  
Esta Comissió està integrada per:
  
- Quatre representants de l'administració General de l'Estat, un dels quals serà designat per la Delegació del Govern en la Comunitat Autònoma Valenciana, i els altres tres seran designats per la Direcció General de l'IMSERSO.
  
- Tres representants de la Generalitat Valenciana designats pel conseller de Benestar Social de l'esmentada Comunitat.
  
La Comissió es reunirà totes les vegades que calga per a la bona marxa de les actuacions que es desenrotllaran en el marc del Conveni.
  
La presidència de la Comissió, que no tindrà vot de qualitat, serà exercida semestralment, de forma alternativa, per un representant de cada una de les parts en l'orde que en cada ocasió es determine.
  
La Comissió en el seu funcionament s'atendrà al que està previst per als òrgans col·legiats en la Llei de Règim Jurídic de les Administracions Públiques i del Procediment Administratiu Comú.
  
Sexta. Finançament
  
El pressupost total estimat del projecte, d'acord amb el resum que figura en la memòria, és de tres-cents setanta-quatre mil nou-cents seixanta-dos euros (374.962 euros).
  
En la citada quantitat l'IMSERSO col·laborarà amb una aportació fixa total de cent huitanta mil euros (180.000 euros), que s'abonaran a càrrec del crèdit pressupostari de l'exercici 2003, i a l'aplicació pressupostària 3591-2614 i que estarà destinada al pagament dels gastos directes que es generen com a conseqüència del projecte objecte del present conveni fins al total aportat.
  
La quantitat que caldrà aportar a l'IMSERSO es farà efectiva a la Comunitat Autònoma Valenciana, amb la justificació prèvia per part d'esta de les despeses generades en la realització del projecte, a través de factures (la seua data haurà de ser posterior a la firma d'este conveni), o la seua còpia compulsada. L'aportació de la Comunitat Autònoma, així com la de les altres entitats que es comprometen al finançament del projecte, es justificarà amb documentació fefaent (factures, vals o documents substitutius equivalents d'aquells), o, si escau amb certificat expedit per l'òrgan responsable que en tinga la competència. L'esmentat certificat s'expedirà especialment per a justificar gastos que es referisquen a costos indirectes o a d'altres de difícil justificació mitjançant factura. La totalitat dels gastos de l'acció formativa es presentarà amb un detall d'estat firmat, en el qual s'enumeraran per orde cronològic les factures i el seu import, que hauran de coincidir amb la suma dels justificants aportats i amb l'import consignat en la memòria. Tot això serà remitit a l'IMSERSO abans del 9 de maig de 2003.
  
Sèptima. Perfecció
  
La perfecció i execució del present Conveni queda sotmesa a la condició suspensiva d'existència de crèdit adequat i suficient en els pressupostos de la Generalitat Valenciana i de l'IMSERSO per a l'exercici 2003, destinats a finançar les obligacions derivades d'ell en l'exercici corresponent.
  
Octava. Vigència
  
El present Conveni entrarà en vigor a tots els efectes des del dia 1 de gener de 2003 i tindrà eficàcia fins al 31 de desembre de 2003.
  
Novena. Resolució per incompliment
  
És causa de resolució del present conveni l'incompliment per part d'alguna de les parts de les obligacions que se'n deriven.
  
En cas de resolució del Conveni per incompliment de les seues obligacions per part de la Conselleria, esta haurà de reintegrar a l'IMSERSO les quantitats que haguera percebut com a aportació econòmica del finançament corresponent al este, incrementades amb l'interés legal dels diners, d'acord amb el que establix l'article 36, de la Llei General Pressupostària, text refós, aprovat pel RD Legislatiu 1.091/88, de 23 de setembre, en la realització d'este conveni.
  
Deu. Règim jurídic i jurisdicció competent
  
El present Conveni té naturalesa administrativa i es troba exclòs de l'àmbit del Text Refós de la Llei de Contractes de les Administracions Públiques (Reial Decret 2/2000), de 16 de juny), en virtut del que establix l'art. 3.1.c. del citat text legal.
  
Les qüestions litigioses que pogueren derivar-se'n, seran sotmeses a la jurisdicció contenciosa administrativa.
  
I en prova de conformitat amb tot allò que s'ha exposat, en l'exercici de les atribucions de què són titulars els firmants, subscriuen el present Conveni en quatre exemplars, al lloc i en la data a dalt indicats.
  
El conseller de Benestar Social,
  
RAFAEL BLASCO CASTANY
  
El director general de l'IMSERSO,